CK คาดกำไร Q4/61 สดใส-ลุ้น Backlog แตะแสนล้านในรอบ 4 ปี แนะซื้อเป้า 33 บ.
CK คาดกำไร Q4/61 สดใส-ลุ้น Backlog แตะแสนล้านในรอบ 4 ปี แนะซื้อเป้า 33 บ.
30 ม.ค. 2562

บล.ฟินันเซีย ไซรัส ระบุในบทวิเคราะห์วันนี้(30ม.ค.) ว่า บริษัท ช.การช่าง จำกัด (มหาชน) หรือ CK  คาดกำไรปกติไตรมาส 4/61 ที่ 315 ลบ. ดีขึ้นจากไตรมาส4/60 ที่ขาดทุนจากการตั้งสำรองหนี้สงสัยจะสูญ แต่ลดลง 46% เทียบไตรมาสก่อนหน้า จากส่วนแบ่งกำไรบริษัทร่วมที่อ่อนตัวตามปัจจัยฤดูกาล และไม่มีเงินปันผลรับ
คงประมาณการกำไรปกติปี 2018-19 ที่ 1.76 พันลบ. (+17% เทียบช่วงเดียวกันของปีก่อน) และ 1.95 พันลบ. (+11% เทียบช่วงเดียวกันของปีก่อน) แม้มีความเสี่ยงจากความล่าช้าในการประมูลงานช่วงเลือกตั้ง แต่การเติบโตของเงินลงทุนในบริษัทลูกจะเข้ามาช่วยหนุนให้กำไรปกติเพิ่มขึ้นได้ ต่อให้ที่ไม่มีรายได้จากงานใหม่เลยก็ตาม
ขณะที่ตั้งแต่ประกาศวันเลือกตั้ง 23 ม.ค. 2019 ราคาหุ้น CK ปรับขึ้นเพียง 3% ยัง Laggard STEC และ UNIQ ที่ +7% และ +6% ตามลำดับ รวมถึงต่ำกว่า NAV ของบริษัทลูกที่ 40 บาท/หุ้น จึงคงคำแนะนำซื้อ ราคาเหมาะสม 33 บาท พร้อมแนะจับตาผลเจรจารถไฟความเร็วสูงเชื่อม 3 สนามบินกลางก.พ. 2019 หากกลุ่ม CP ชนะจะหนุนให้ Backlog ของ CK แตะแสนล้านบาทอีกครั้งในรอบ 4 ปี